Enguany hem renovat tot l’estand i hem fet una exposició dels materials que es van utilitzar per a l’enregistrament del nostre vídeo musical així com a través d’una pantalla hem fet passis dels nostres vídeos. L’estand plantejava diferents activitats creatives dirigides a tots els visitants que hi volguessin participar.
Des del taller de salsa o xifres i lletres fins a les activitats de música ho bijuteria varen entretenir durant tot el cap de setmana a tots aquells que ens varen venir a veure.
Com a novetat, també hem organitzat diferents activitats dintre l’estand de la mà dels nostres voluntaris les quals han resultat tot un èxit i amb una gran participació.
Hem comptat aquest any, a més, amb la visita inaugural del conseller de Medi Ambient de la Generalitat de Catalunya Santi Vila acompanyat de l’alcalde de Vilafranca Pere Regull i de les diferents autoritats representatives de la comarca. Un dels moments més especials de la vista va ser la foto de de família que es varen fer l’alcalde, el conseller, la regidora de Turisme Dolors Rius i el president del consell comarcal acompanyats d’un grup d’usuaris de la fundació. Una instantània amb un gran cor elaborat per nosaltres en clara referència a les “fires dels enamorats”, nom amb què es coneixen també les fires.
Un any més, Mas Albornà ha participat amb un gran èxit a les Fires de maig o dels enamorats de Vilafranca del Penedès.
- See more at: http://www.masalborna.org/blog/#sthash.wm6xDgzI.dpuf